
Nr.32/813/2006
RAPORT

asupra proiectului de Lege pentru modificarea anexelor nr.1 şi 2 la Ordonanţa Guvernului nr.51/1994 privind drepturile de echipament şi materiale de resortul echipamentului, în timp de pace, ale personalului din sectorul de apărare naţională, ordine publică şi siguranţă naţională
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură obişnuită, cu proiectul de Lege pentru modificarea anexelor nr.1 şi 2 la Ordonanţa Guvernului nr.51/1994 privind drepturile de echipament şi materiale de resortul echipamentului, în timp de pace, ale personalului din sectorul de apărare naţională, ordine publică şi siguranţă naţională, trimis cu adresa nr. PL.x. 980 din 18 decembrie 2006 şi înregistrat cu nr.32/813 din 18.12.2006.


Consiliul Legislativ, cu nr. 1182/04.09.2006, a avizat favorabil acest proiect de lege.

Proiectul de lege are ca obiect de reglementare modificarea anexelor la Ordonanţa Guvernului 51/1994, aprobată  cu modificări şi completări prin Legea nr. 143/1994, în scopul compatibilizării uniformelor militarilor români cu uniformele militarilor din statele membre NATO.
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La lucrările Comisiei au fost prezenţi 20 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitatea voturilor celor prezenţi.
4. Proiectul de lege a fost adoptat de Senat în şedinţa din 13 decembrie 2006. 

5. Potrivit prevederilor art. 75 alin. (1) din Constituţia României, republicată, şi ale      art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii, în şedinţa din 30 ianuarie 2007, Comisia propune Plenului Camerei Deputaţilor adoptarea acestui proiect de lege, în forma adoptată de Senat. 
Preşedinte, 

Mihai Stănişoară 
cons. Anca-Daria Cotoc 

Către

BIROUL PERMANENT AL

CAMEREI DEPUTAŢILOR


Vă înaintăm, alăturat, RAPORTUL asupra proiectului de Lege pentru modificarea anexelor nr.1 şi 2 la Ordonanţa Guvernului nr.51/1994 privind drepturile de echipament şi materiale de resortul echipamentului, în timp de pace, ale personalului din sectorul de apărare naţională, ordine publică şi siguranţă naţională, trimis cu adresa nr. PL.x. 980 din 18 decembrie 2006 şi înregistrat cu nr.32/813 din 18.12.2006.


În raport de obiectul şi conţinutul său, proiectul de lege face parte din categoria legilor ordinare.
Preşedinte, 

Mihai Stănişoară 
1

